**Javni poziv**

**za prijavljivanje kandidata za instruktore**

Republički zavod za statistiku upućuje javni poziv svim zainteresiranim kandidatima da se u periodu od **24. lipnja** (od 9.00 sati) do **3. srpnja 2022. godine** (do 20.00 sati) prijave za posao **instruktora** za potrebe sprovođenja **Popisa stanovništva, kućanstava i stanova 2022**.

Zainteresirani kandidati se mogu prijaviti isključivo popunjavanjem **elektroničke prijave** na web-siteovima Republičkog zavoda za statistiku [www.stat.gov.rs](http://www.stat.gov.rs) i [popis2022.stat.gov.rs](http://www.popis2022.stat.gov.rs).

**Zadaci instruktora**

Instruktori imaju obvezu prisustvovati petodnevnoj obuci, savladati metodologiju Popisa i rad u aplikacijama za prikupljanje podataka i monitoring, provesti petodnevnu obuku kandidata za popisivače, i na teritoriju za koji su zaduženi pratiti tok popisivanja, kontrolirati rad popisivača koji su im dodijeljeni, davati im potrebne upute i pomagati im u radu i rješavanju spornih situacija tokom popisivanja. Jedan instruktor je, u prosjeku, zadužen za monitoring rada sedam popisivača

**Period angažiranja**

od 23. kolovoza do 31. listopada 2022. godine

Napomena: u vrijeme obuke kandidata za popisivače, pripreme za rad na terenu i tokom terenske realizacije Popisa, preraspodjela radnog vremena vrši se u skladu s Planom aktivnosti i može uključivati i rad vikendom.

**Opći uvjeti koje kandidat treba ispuniti:**

* državljanstvo Republike Srbije;
* mjesto stanovanja ili prijavljeno boravište u Republici Srbiji;
* najmanje 18 godina starosti u momentu popunjavanja prijave;
* stečeno najmanje četvorogodišnje srednje obrazovanje;
* da nije osuđivan na kaznu zatvora od najmanje šest mjeseci, da protiv kandidata nije pokrenuta istraga i da se protiv kandidata ne vodi krivični postupak.

**Posebni uvjeti koje kandidat treba ispuniti:**

* poznavanje rada na računalu (MS Office, internet) – predviđeno je testiranje kandidata;
* mogućnost korištenja osobnog računala i pristup internetu tokom perioda angažiranja.

S izabranim kandidatima zaključuje se:

* **Ugovor o privremenim i povremenim poslovima** (nezaposlena lica, zaposlena lica s nepunim radnim vremenom, starosni umirovljenici) ili
* **Ugovor o dopunskom radu** (lica zaposlena s punim radnim vremenom kod drugog poslodavca, odnosno čiji poslodavac nije Republika Srbija)

**VAŽNA NAPOMENA:** Zavod nije odgovoran zamoguć gubitak prava radno angažiranog lica do kojeg može doći uslijed promjene njegovog radnopravnog statusa i ostvarivanja naknade za rad (na primjer: obustavljanje isplate obiteljske mirovine, naknade za slučaj nezaposlenosti i sl.).